Аналіз работыбібліятэкі

дзяржаўнай установы адукацыі ”Нарацкая сярэдняя школа № 1“

за 2024 / 2025 навучальны год.

Бібліятэка размешчана на другім паверсе школьнага будынка.

У карыстанні чытачоў 1 камп’ютар з доступам у Інтэрнэт. Асвятленне бібліятэкі адпавядае санітарна-гігіенічным патрабаванням.

Арганізуе працу бібліятэкі адзін работнік: бібліятэкар, які мае вышэйшую адукацыю, стаж бібліятэчнай працы – 15 гадоў, у дадзенай школе – 15 гадоў. Бібліятэка працуе па плану, зацверджанаму дырэктарам установы адукацыі.

Рэгулярна праводзіцца камплектаванне кніжнага фонду і фонду падручнікаў. За год паступіла 96 экзэмпляраў мастацкай і метадычнай літаратуры, 979 экзэмпляры падручнікаў.

Бібліятэчны фонд налічвае (на 01.01.2025) 15367 экзэмпляраў кніг і падручнікаў. Асноўны фонд – 10712 экзэмпляраў, падручнікі – 4655 экзэмпляраў.

Бібліятэка абслужыла 204 навучэнцаў, 31 настаўніка. Усяго чытачоў 235 чалавек.

У бібліятэцы выдзелены наступныя групы чытачоў:

- навучэнцы 1-4 класаў – 76 чалавек

- навучэнцы 5-9 класаў – 110 чалавек

- навучэнцы 10-11 класаў – 18 чалавек

- педагагічныя работнікі – 31 чалавек

У бібліятэцы аформлены інфармацыйныя стэнды: ”2025 - Год добраўпарадкавання“, ”Лепшыя чытачы“, ”Сябруем з кнігай“, ”Кнігі - юбіляры“.

На працягу навучальнага года пастаянна дзейнічалі кніжныя выстаўкі ”Наша спадчына“, ”Чытаем па – беларуску“, ”У свеце чароўных казак“, ”Ведай свае правы і абавязкі“, ”Беларусь мая, родны край“, ”Дзяржаўныя сімвалы Рэспублікі Беларусь“.

Афармляліся выставы да памятных дат, юбілеяў пісьменнікаў, святаў, гадзін інфармавання.

Папаўняліся новымі матэрыяламі тэматычныя папкі ”Абітурыенту“, ”Вандруем па малой радзіме“, ”Пра нас пішуць“, ”У пошуках страчанага“, ”Здаровы лад жыцця“. Аформлены новыя тэматычныя папкі: ”Памяць і боль Мядзельскай зямлі“, ”Мядзельскаму раёну – 85 гадоў“.

На працягу навучальнага года былі арганізаваны 48 кніжных выставак да розных памятных дат, падзей і святаў, юбілеяў пісьменнікаў.

Праведзены наступныя мерапрыемствы : ”Віртуальнае падарожжа па сталіцах беларускага пісьменства“ прэзентацыя да Дня беларускага пісьменства,”Мы сёння ў кніжны дом на экскурсію ідзём“ экскурсія па бібліятэцы для навучэнцаў І класа, ”Адлажыце мышку – пачытайце кніжку“ пасвячэнне ў чытачы навучэнцаў ІІ класа, ”Знаёмцеся – буктрэйлер“ прэзентацыя да Міжнароднага дня школьных бібліятэк, ”Калейдаскоп здароўя“ пазнавальная гульня, ”Зямля пад белымі крыламі“ выстаўка малюнкаў, ”Свет прафесій“ інтэлектуальная гульня, ”Гэта небяспечна – не рызыкуй дарэмна“ дэманстацыя відэафільма па прафілактыцы шкодных залежнасцей, ”Карагод вясёлых кніжак для хлопчыкаў і дзяўчынак“ віктарына па казках, ”Па лясных сцяжынках“ экалагічная віктарына, ”Дзе мір і лад, не трэба клад“ гутарка аб адносінах у сям’і, ”Твая будучая прафесія“ гутарка, ”Пагуляем у роднае слова“ гульня-конкурс да Міжнароднага дня роднай мовы, ”Падарожжа па беларускіх народных казках“ літаратурны конкурс, ”Гэты цуд завецца – кніга“ ранішнік, ”Падарожжа па казках Андэрсэна“ літаратурны конкурс, ”Смяшарыкі на канікулах“ гадзіна бяспекі.

Праведзены бібліятэчна-бібліяграфічныя заняткі: ”Беражлівыя адносіны да кніг“ для навучэнцаў першага класа , ”Будова кнігі“ для навучэнцаў другіх класаў, ”Кніжкіны падказкі“ для навучэнцаў трэціх класаў, ”Як працаваць са слоўнікамі“ для навучэнцаў чацвёртагага класа, “Твой таварыш – энцыклапедыя” для навучэнцаў пятага класа, ”Даведачная літаратура: слоўнікі, даведнікі“ для навучэнцаў шостага класа, ”Даведачна-бібліяграфічны апарат бібліятэкі“ для навучэнцаў 7-9 класаў.